דון דלילו

דון דלילו (באנגלית: Don DeLillo; נולד ב-20 בנובמבר 1936) הוא סופר ומחזאי אמריקאי. דלילו ידוע במיוחד בשל ספריו המתארים את החיים בארצות הברית במאה העשרים. ביחד עם תומאס פינצ'ון וג'ון בארת' דלילו נחשב לאחת הדמויות המרכזיות בזרם הפוסט מודרניסטי בספרות האמריקנית העכשווית. סופרים צעירים רבים מציינים אותו כמקור השראה. המבקר הספרותי הרולד בלום ציין את דלילו כאחד מארבעת הנובליסטים האמריקנים המובילים של זמנו, ביחד עם תומאס פינצ'ון, פיליפ רות וקורמאק מקארתי. כמו כן פרסם דלילו שני מחזות שהועלו על הבמה, וכן מאמרים וסיפורים קצרים. דלילו זכה בפרסים ספרותיים רבים, ביניהם פרס ירושלים לספרות יפה בשנת 1999. ספרו הראשון שתורגם לעברית הוא כלב רץ (Running Dog), מותחן קומי שחור, שיצא לאור בארצות הברית ב-1978. יצירתו הגדולה של דלילו היא הרומן האפי "תת עולם" (Underworld), אשר נכתב ב-1997. דלילו מתאר ברומן זה את החיים באמריקה במשך ארבעה עשורים, תוך תיאור אירועי מפתח בהיסטוריה ובתודעה האמריקנית, כפי שהם משתקפים בתודעה של גיבוריו, מהם בדויים, ומהם דמויות אמיתיות כג'יי אדגר הובר או הקומיקאי לני ברוס. עלילת הרומן סובבת סביב גורלו של כדור בייסבול, שהיה הכדור המכריע במשחק אליפות הנשיונל ליג בשנת 1951 (כאשר חלקו הראשון של הספר הוא תיאורו הארוך והאמנותי של המשחק, הנפרש על פני עשרות עמודים). הכדור והאירועים הקשורים בו משמשים אך רקע לפסיפס רב דמויות המדלג בין התקופות ובין האירועים ההיסטוריים והזיכרונות האישיים, ויוצר תמונה רחבה ומדהימה של ארצות הברית במאה העשרים. הרומן תורגם לעברית בשנת 1999 בידי דוד שחם, ויצא לאור בהוצאת "כנרת זמורה דביר". בסיכומים הספרותיים שפורסמו לקראת שנת 2000, הוזכר הספר כאחד ממאה הספרים הטובים ביותר שנכתבו במאה העשרים. דלילו הוא מחברו של הרומן "ליברה" (1988) העוסק בתיאור אומנותי של האירועים הסובבים את רצח קנדי, נושא העולה גם בספרו "תת עולם". כלב רץ (1978), תרגם יואב לביא, זמורה ביתן, 1984. רעש לבן (1985), תרגם משה זינגר, זמורה ביתן, 1991. מאו II‏ (1991), תרגמה איה ברויאר, זמורה ביתן, 2004. תת עולם (1997), תרגם דוד שחם, ערכה ניצה בן-ארי, כנרת, 1999. אמנית הגוף (2001), תרגום מיקי גורן, זמורה ביתן, 2001. קוסמופוליס (2003), תרגם אמיר צוקרמן, כנרת, 2007. איש נופל (2007), תרגמה דפנה לוי, הוצאת ספריית מעריב, 2009. נקודת אומגה (2010), תרגמה מאנגלית לאה ששקו, ספריית מעריב, 2010. המלאכית אזמרלדה (תשעה סיפורים) (2011), תרגום דפנה לוי, הוצאת ספרית מעריב, 2012. מדיה וקבצים בנושא דון דלילו בוויקישיתוף דון דלילו, ברשת החברתית Goodreads אתר מעריצי דלילו דון דלילו, פותחים ספר: איש נופל, באתר הארץ, 31 באוגוסט 2009 דון דלילו, פותחים ספר: נקודת אומגה, באתר הארץ, 14 ביולי 2010 קטע מהספר "תת עולם" בשפת המקור "קוסמופוליס" של דון דלילו, באתר וואלה, 22 במרץ 2007 יצחק לאור, אודיסיאוס, מדבלין לניו יורק, דרך גליציה, באתר הארץ, 8 במרץ 2007 יצחק לאור, תזזית ההרס הגדול, באתר הארץ, 15 במרץ 2007 יצחק לאור, כשהתודעה האנושית מגיעה לנקודת התשישות שלה, באתר הארץ, 30 ביולי 2010 דרור בורשטיין, איזה חלום יכול לחלום מישהו שמחזיק כריש באקווריום?, באתר הארץ, 12 במרץ 2007 אריאנה מלמד, מגלה את אמריקה, באתר ynet, 28 בספטמבר 2004 דן לחמן, נקודת אומגה / דון דלילו, באתר e-mago, ‏, 22 ביולי 2010 אריאנה מלמד, במילה אחת, אכזבה, באתר ynet, 14 במאי 2007 אריק גלסנר, על "קוסמופוליס" של דון דלילו, מקור ראשון, 2007 אריק גלסנר, על "המלאכית אזמרלדה", המדור לספרות ב"שבעה לילות" של "ידיעות אחרונות", 2012 גיל הראבן, "רעש לבן" - זמזום הרקע של המוות, באתר ynet, 7 בספטמבר 2000, ynet יעל מאורר, אומה דגולה, אחלה דונאטס, באתר nrg‏, 18 באוקטובר 2004 נביא בעירו עיתון תל אביב ליאת אלקיים, סוף הנפילה, "איש נופל", באתר הארץ, 1 בינואר 2009 רן יגיל, פייפר קאט: הדון האחרון, nrg‏, 15 ביולי 2010 ניסים קלדרון, נקודה שחורה, באתר ynet, 16 באוגוסט 2010 ליאת אלקיים, "נקודת אומגה" מאת דון דלילו, מלחמת הייקו, באתר הארץ, 28 ביולי 2010 רונן טל, נפל דבר, nrg ‏, 16/10/2009 רוברט מקראם, הוא מדבר בקולכם, ויש ניצוץ בעיניו: ריאיון עם דון דלילו, nrg, ‏27.8.2010 עמר לחמנוביץ, דון קישוט ישראל היום, 16/7/2010 דון דלילו, באתר אנציקלופדיה בריטניקה (באנגלית) דון דלילו (1936-), דף שער בספרייה הלאומית